কোম্পানীগঞ্জে ৩ হাজার পরিবারের মাঝে খাদ্যসামগ্রী বিতরণ
করোনা পরিস্থিতিতে নোয়াখালীর কোম্পানীগঞ্জে ঘরবন্দি অসহায় ৩ হাজার পরিবারের মাঝে খাদ্যসমাগ্রী বিতরণ করছে এনজিও সংস্থা বসতি।







উপজেলার একটি পৌরসভা ও ৮টি ইউনিয়নে সংস্থটির চেয়ারম্যান, জেলা আওয়ামী লীগের সাংগঠনিক সম্পাদক ও কোম্পানীগঞ্জ উপজেলা পরিষদের সাবেক চেয়ারম্যান মিজানুর রহমান বাদল এ ত্রাণ বিতরণ করেন।




বুধবার উপজেলার চরহাজারী ও চরকাঁকড়া ইউনিয়নে ৬শ' পরিবারেরম মাঝে খাদ্যসামগ্রী বিতরণ করেন। এর আগে তিনি মঙ্গলবার সকালে সিরাজপুর ইউনিয়নে ২৫০ পরিবারের মাঝে খাদ্যসামগ্রী বিতরণের মধ্যদিয়ে এ কার্যক্রমের উদ্বোধন করেন।
কোম্পানীগঞ্জ উপজেলা পরিষদের সাবেক চেয়ারম্যান, জেলা আওয়ামী লীগের সাংগঠনিক সম্পাদক ও এনজিও ‘বসতির’ চেয়ারম্যান মিজানুর রহমান বাদল বলেন, সমগ্র উপজেলার সব ইউনিয়ন এবং পৌরসভায় করোনা প্রভাবে কাজ হারানো খেটে-খাওয়া ও অসহায় পরিবারগুলোর মাঝে আমার এজনিও “বসতির” পক্ষ থেকে খাদ্যসামগ্রী বিতরণ অব্যাহত থাকবে।
তিনি আরও বলেন, আমি এ উপজেলার চেয়ারম্যান ছিলাম। সুখে-দুখে এ মানুষগুলো আমার পাশে ছিল। আমিও তাদের পাশে ছিলাম। তাছাড়া আমি যেহেতু রাজনীতি করি সেহেতু আমার প্রতি দরিদ্র মানুষের দাবি থাকতেই পারে। সেই মানবিক বিবেচনা থেকে প্রাথমিকভাবে আমি উপজেলার ৮টি ইউনিয়ন ও একটি পৌরসভায় ৩ হাজার পরিবারের মাঝে এ খাদ্যসামগ্রী বিতরণ করব। দেশের পরিস্থিতি বিবেচনা করে পরবর্তীকালে এ পরিধি আরও বৃদ্ধি করা হবে। এটি আমার দায়িত্ব ও কর্তব্য বলে আমি মনে করি।

করোনা পরিস্থিতিতে নোয়াখালীর কোম্পানীগঞ্জে ঘরবন্দি অসহায় ৩ হাজার পরিবারের মাঝে খাদ্যসমাগ্রী বিতরণ করছে এনজিও সংস্থা বসতি।